- Hindi News
- National
- मनदीप के पिता की पेंशन थी सिर्फ 1062 रुपए महीना, फिर भी करोड़ों की प्राॅपर्टी
मनदीप के पिता की पेंशन थी सिर्फ 1062 रुपए महीना, फिर भी करोड़ों की प्राॅपर्टी
सारी प्राॅपर्टीे पीसीएस बनने के बाद ही बनाई
सुखबीर सिंह बाजवा | चंडीगढ़
विजिलेंसब्यूरो द्वारा गत दिवस आय से अधिक संपत्ति अर्जित करने के आरोप में गिरफ्तार रिटायर्ड आईएएस आॅफिसर मनदीप सिंह के मामले की जांच के लिए टीम का गठन कर दिया गया है। यह टीम इस मामले में सभी पहलुओं पर जांच करेगी। टीम मनदीप की प्राॅपर्टी का आकलन करने में जुटी है, ताकि उसकी पूरी प्राॅपर्टी के बारे में सभी तथ्य जुटाकर पूरी रिपोर्ट तैयार की जा सके और अगर उसकी कहीं और अन्य प्राॅपर्टी है तो उसके बारे में भी पता लगाया जा सके।
पहले पिता के नाम बनाई प्राॅपर्टी, फिर अपने नाम कराई
मनदीपसिंह की ओर से बनाई गइ प्राॅपर्टी से चंडीगढ़ के सेक्टर-33 में एक कनाल की कोठी नंबर-1584, सेक्टर-34 में एक कनाल की कोठी नंबर-1810, सेक्टर-22 में शोरूम नंबर-9-10, जो सेंट्रल बैंक आॅफ इंडिया को किराये पर दिया गया है और इंडस्ट्रियल एरिया फेज-1 में प्लाॅट नंबर 182/1 की प्राॅपर्टी मनदीप सिंह ने 1990 से 1998 के बीच बनाई थी, लेकिन यह सारी प्राॅपर्टी उन्होंने अपने पिता नरिंदर सिंह के नाम पर करवा रखी थी, जो बाद में पिता की जायदाद के रूप में मनदीप सिंह ने अपने नाम पर करवा ली।
विजिलेंस की जांच में सामने आया है कि मनदीप सिंह के पिता नरिंदर सिंह डिप्टी सेक्रेटरी के पद से 1983 में रिटायर हुए थे। तब उनकी पेंशन 1062 रुपए प्रतिमाह थी। जबकि मनदीप सिंह 1979 में पीसीएस आॅफिसर बने और उसके बाद आईएएस प्रमोट हुए। पिता की 1062 रुपए प्रतिमाह पेंशन के दम पर मनदीप सिंह इतनी प्राॅपर्टी नहीं बना सकते थे। ऐसे में उन्होंने जितनी भी प्राॅपर्टी बनाई, वह पीसीएस बनने के बाद खुद ही बनाई। इसमें शिमला में होटल, कोठी, चंडीगढ़ में तीन कोठियां, शोरूम, जीरकपुर में होटल और चमकौर साहिब नंगल में 460 एकड़ जमीन शामिल है। इसके अलावा उनके विभिन्न बैंकों में खाते हैं, जिनमें करोड़ों रुपए जमा हैं। यानी यह सारी प्राॅपर्टी मनदीप सिंह ने पीसीएस बनने के बाद ही बनाई। विजिलेंस ने अब इस बारे में भी जांच शुरू कर दी है कि अगर मनदीप सिंह के पिता नरिंदर सिंह की पेंशन सिर्फ 1062 रुपए प्रतिमाह ही थी तो उन्होंने इतनी प्राॅपर्टी कैसे बनाई, क्योंकि मनदीप सिंह की काफी प्राॅपर्टी पहले उनके नाम पर ही थी, जो बाद में मनदीप सिंह के नाम की गई। अब पुलिस ने इस बात की जांच शुरू कर दी है कि जो प्राॅपर्टी मनदीप को उनके पिता ने दी, उसकी रेनोवेशन के लिए करोड़ों रुपए मनदीप ने कहां से खर्च किए।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva